pythainlp/thai-wiki-dataset-v4 huggingface dataset:
จิรศักดิ์ ปานพุ่ม

จิรศักดิ์ ปานพุ่ม (นามเดิม จิระศักดิ์ ปานพุ่ม; เกิด 10 พฤษภาคม พ.ศ. 2513) ชื่อเล่น แมว เป็นนักร้องและนักดนตรีชาวไทย
ประวัติ.
จิรศักดิ์เกิดเมื่อวันที่ 10 พฤษภาคม พ.ศ. 2513 ที่ตำบลตำลุง อำเภอเมืองพัทลุง จังหวัดพัทลุง เป็นบุตรของปฏิชัย ปานพุ่ม มารดา มีพี่ชายคือศุภวัฒน์ ปานพุ่ม หรือ อริญญ์ (เล็ก วงทีโบน) และ จิระวัฒน์ ปานพุ่ม และเป็นญาติกับพัชรพล ปานพุ่ม นักร้องนำวงไอ-แซ็ค จบการศึกษาระดับปริญญาตรีจาก คณะเศรษฐศาสตร์ มหาวิทยาลัยรามคำแหง
เดิมจิระศักดิ์นับถือศาสนาคริสต์นิกายโปรเตสแตนต์ ต่อมาจิระศักดิ์ได้เปลี่ยนมานับถือศาสนาพุทธ หลังจากสมรสกับภรรยาคนที่สอง
จิระศักดิ์กลับมาหวนวงการดนตรีอีกครั้งในเดือนมีนาคม พ.ศ. 2558 โดยปล่อยซิงเกิ้ลลำดับแรกในอีพีอัลบั้ม "ฉันไม่ได้เกิดมาเพื่อถูกลืม" ในสังกัดสหภาพดนตรี โดยเนื้อหาเพลงเสียดสีสังคม โดยได้รับกระแสตอบรับจากแฟนเพลงอย่างท่วมท้น หลังจากนั้นก็ได้ปล่อยซิงเกิ้ลชุดที่ 2 "Degree of Freedom" ในเดือนกรกฎาคม ปีเดียวกันนี้ โดยในซิงเกิ้ลชุดที่ 2 นี้ได้ร่วมงานกับ กล้วยไทย มาร่วมเรียบเรียงเนื้อร้อง และทำนองอีกด้วย
ชีวิตส่วนตัว.
จิรศักดิ์เคยสมรสกับนิโคล เทริโอ เมื่อวันที่ 24 มกราคม พ.ศ. 2547 ด้วยพิธีการอย่างคาทอลิกที่อาสนวิหารอัสสัมชัญ มีบุตรชายเพียงคนเดียวคืออชิระ ปานพุ่ม หรือ ทิกเกอร์ (มีชื่อในการแสดงว่า อชิระ เทริโอ และได้เปลี่ยนนามสกุลจริงมาเป็น เทริโอ) และได้แยกทางกับนิโคลแล้ว
ปัจจุบันสมรสกับอาจารี ม่วงพลับ (ชื่อเล่น แหนว) เมื่อวันที่ 10 พฤษภาคม พ.ศ. 2552 โดยพิธีการอย่างนิกายโปรเตสแตนต์
มีบุตรด้วยกันคนเดียวคือ คุณธรรม ปานพุ่ม (แจ๊สเปอร์) โดยมีนิโคล เทริโอ อดีตภรรยาเป็นผู้ตั้งชื่อเล่นให้
คอนเสิร์ต.
โดยภายหลัง แกรมมี่ ได้จัดจำหน่ายวีซีดีคอนเสิร์ตร็อคตามระเบียบ ใช้ชื่อว่า Live Hits Catarock Concert
รางวัล.
สีสันอะวอร์ดส์ ครั้งที่ 10 ประจำปี พ.ศ. 2540 
ศิลปินชายร็อกยอดเยี่ยม : จิระศักดิ์ ปานพุ่ม จากอัลบั้ม Catarock
สีสันอะวอร์ดส์ ครั้งที่ 13 ประจำปี พ.ศ. 2543 
เพลงร็อคยอดเยี่ยม : ”ไม่ลองไม่รู้“ คำร้อง - อัศวิน อิสระ, ทำนอง/เรียบเรียง - ชาญวุฒิ บุญแย้ม, ศิลปิน - จิระศักดิ์ ปานพุ่ม
สีสันอะวอร์ดส์ ครั้งที่ 13 ประจำปี พ.ศ. 2543 
ศิลปินชายร็อคยอดเยี่ยม : จิระศักดิ์ ปานพุ่ม จากอัลบั้ม Burn
สีสันอะวอร์ดส์ ครั้งที่ 14 ประจำปี 2544
ศิลปินชายเดี่ยวยอดเยี่ยม : จิระศักดิ์ ปานพุ่ม อัลบั้ม Awake
สีสันอะวอร์ดส์ ครั้งที่ 14 ประจำปี 2544
ศิลปินชายร็อคยอดเยี่ยม : จิระศักดิ์ ปานพุ่ม อัลบั้ม Awake
สีสันอะวอร์ดส์ ครั้งที่ 14 ประจำปี 2544
อัลบั้มยอดเยี่ยม : จิระศักดิ์ ปานพุ่ม อัลบั้ม Awake
สีสันอะวอร์ดส์ ครั้งที่ 14 ประจำปี 2544
อัลบั้มร็อคยอดเยี่ยม - Awake ของ จิระศักดิ์ ปานพุ่ม
สีสันอะวอร์ดส์ ครั้งที่ 14 ประจำปี 2544
โปรดิวเซอร์ยอดเยี่ยม - Awake ของ จิระศักดิ์ ปานพุ่ม
สีสันอะวอร์ดส์ ครั้งที่ 14 ประจำปี 2544
เพลงร็อคยอดเยี่ยม : “ใจเธอ” ศิลปิน : จิระศักดิ์ ปานพุ่ม
สีสันอะวอร์ดส์ ครั้งที่ 14 ประจำปี 2544
เพลงในการบันทึกเสียงยอดเยี่ยม : “คือฉันรักเธอ” ศิลปิน : จิระศักดิ์ ปานพุ่ม
สีสันอะวอร์ดส์ ครั้งที่ 16 ประจำปี 2546
ศิลปินชายร็อคยอดเยี่ยม : จิระศักดิ์ ปานพุ่ม จากอัลบั้ม Disorder
สีสันอะวอร์ดส์ ครั้งที่ 18 ประจำปี 2548
ศิลปินชายร็อกยอดเยี่ยม : จิระศักดิ์ ปานพุ่ม จากอัลบั้ม รัก โลภ โกรธ หลง
สีสันอะวอร์ดส์ ครั้งที่ 26 ประจำปี 2556
เพลงร็อคยอดเยี่ยม : “พายุสายฟ้า” คำร้อง : เดอะ มัสต์ ทำนอง : จิระศักดิ์ ปานพุ่ม ศิลปิน : จิระศักดิ์ ปานพุ่ม
สีสันอะวอร์ดส์ ครั้งที่ 26 ประจำปี 2556
ศิลปินร็อคยอดเยี่ยม : จิระศักดิ์ ปานพุ่ม จากอัลบั้ม Catarock OSX
ไวต์เดย์

วันไวต์เดย์  เป็นเทศกาลที่จัดขึ้นในวันที่ 14 มีนาคม 1 เดือนหลังจากวันวาเลนไทน์ โดยผู้คนมอบของขวัญตอบแทนให้กับผู้ที่ให้ของขวัญในวันวาเลนไทน์ วันนี้เริ่มมีการฉลองครั้งแรกในประเทศญี่ปุ่นช่วง ค.ศ. 1978 ก่อนที่จะกระจายไปยังชาติเอเชียตะวันออกอื่น ๆ เช่น จีน, ไต้หวัน, เกาหลีใต้ และประเทศอื่น ๆ ทั่วโลก
ต้นกำเนิด.
แม้ว่าจะมีความพยายามในการฉลองวันวาเลนไทน์ในประเทศญี่ปุ่นครั้งแรกใน ค.ศ. 1936 วันนี้กลับไม่เป็นที่นิยมจนกระทั่งคริสต์ทศวรรษ 1970 ทำให้วันนั้นมีข้อสังเกตที่แตกต่างจากทางตะวันตก โดยหลักเป็นโอกาสที่ฝ่ายเด็กหญิงแสดงว่าพวกเธอชอบเด็กชาย ไวต์เดย์มีการฉลองครั้งแรกในญี่ปุ่นเมื่อ ค.ศ. 1978
หลังจากนั้น บริษัทลูกกวาดจึงเริ่มทำการตลาดไวต์ช็อกโกแลต นอกจากนี้ยังมีการให้ดอกไม้และของขวัญอื่น ๆ ในวันนี้ด้วย
การสังเกตุ.
ในวันวาเลนไทน์ เมื่อหญิงสาวให้ช็อคโกแล็ตกับชายหนุ่ม ในวันไวต์เดย์เป็นธรรมเนียมที่จะให้ของขวัญกับหญิงที่ให้เขา โดยในไวต์เดย์ผู้ชายที่ได้ช็อกโกแลตจะมีการมอบของขวัญตอบแทนให้กับฝ่ายหญิง ซึ่งจะเรียกว่า ซัมไบกาเอชิ (; โรมาจิ: "sanbai kaeshi") ซึ่งราคาของจะมากกว่าราคาของที่ได้สามเท่า
อำเภอเมืองนครสวรรค์

เมืองนครสวรรค์ เป็นอำเภอหนึ่งของจังหวัดนครสวรรค์
ที่ตั้งและอาณาเขต.
อำเภอเมืองนครสวรรค์ตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
ประวัติศาสตร์.
อำเภอเมืองนครสวรรค์ตั้งขึ้นเมื่อ พ.ศ. 2442 โดยหลวงสรรพากรซึ่งเป็นนายอำเภอคนแรก ได้สร้างขึ้นที่ว่าการอำเภอที่ตำบลบ้านแก่ง จึงเรียกชื่ออำเภอว่า อำเภอบ้านแก่ง ต่อมาในปี พ.ศ. 2460 ได้ย้ายที่ว่าการอำเภอมาที่ตำบลปากน้ำโพ จึงเปลี่ยนชื่อใหม่ว่า อำเภอปากน้ำโพ เมื่อ พ.ศ. 2481 จึงได้เปลี่ยนชื่ออำเภอตามที่ตั้งศาลากลาง จึงเรียกว่า อำเภอเมืองนครสวรรค์
การแบ่งเขตการปกครอง.
การปกครองส่วนภูมิภาค.
อำเภอเมืองนครสวรรค์แบ่งพื้นที่การปกครองออกเป็น 17 ตำบล 177 หมู่บ้าน ได้แก่
การปกครองส่วนท้องถิ่น.
ท้องที่อำเภอเมืองนครสวรรค์ประกอบด้วยองค์กรปกครองส่วนท้องถิ่น 18 แห่ง ได้แก่
ตำบลป่าแดด (อำเภอป่าแดด)

ตำบลป่าแดด ตั้งอยู่ที่ อำเภอป่าแดด จังหวัดเชียงราย ขนาดพื้นที่รับผิดชอบมี 53 ตารางกิโลเมตร
ที่ตั้ง.
สำนักงานตั้งอยู่เลขที่ 140 หมู่ที่ 1 บ้านป่าแดด ตำบลป่าแดด อำเภอป่าแดด จังหวัดเชียงราย ขนาดพื้นที่รับผิดชอบมี 53 ตารางกิโลเมตร จำนวนประชากรมีทั้งหมด 6,000 คนเศษ มีสมาชิกสภาเทศบาลทั้งหมด 12 คน มีนายสุข ชัยวรณ์ เป็น ประธานสภาเทศบาล นายจรัส สาอุด เป็น รองประธานสภาเทศบาล มี นายสง่า ยามี เป็นนายกเทศมนตรี มีรองนายกเทศมนตรี 2 คน คือ นายสมบูรณ์ ศรีโชติ รองคนที่ 1 และ นายธนพงศ์ จันทร์ต๊ะนาเขตร์ รอง คนที่ 2 มีนายสมบัติ ทรายคำ เป็น ที่ปรึกษานายกเทศมนตรี ปลัดเทศบาลตำบลป่าแดด ชื่อ นายสมบูรณ์ เรืองบุญ
หมู่บ้าน.
มีหมู่บ้านชุมชนในพื้นที่ จำนวน 12 หมู่บ้าน ได้แก่
พระสตี

พระแม่สตี  หรือ พระทากษายณี  เป็นเทวีในศาสนาฮินดู เชื่อว่าเป็นเทวีแห่งการมีอายุยืน เป็นพระชายาองค์แรกของพระศิวะ เมื่อจุติแล้วได้มาเกิดใหม่เป็นพระปารวตี 
พระแม่สตี เป็นธิดาของพระทักษะ ได้เป็นชายาของพระศิวะ ที่ทรงอวตารลงมาในภาคของมุนีภพ ไว้ผมหนวดเครารุงรัง นำกระดูกมาร้อยเป็นสังวาลสวมคอ นอนตามป่าช้า มีกลิ่นตัวเหม็นสาบ เป็นที่รังเกียจของพระทักษะ แต่ด้วยบารมีของพระแม่สตี จึงมองเห็นรูปกายที่แท้จริงว่าพระมุนีองค์นี้ ว่าเป็นภาคหนึ่งขององค์พระศิวะ
ด้วยความรังเกียจ พระทักษะจึงได้ลบหลู่เกียรติของพระศิวะในงานพิธี พระสตีจึงทรงเข้าตบะเพื่อขับเพลิงออกมาจากร่าง เพื่อสังหารพระองค์เอง (บางตำรากล่าวว่าพระนางกระโดดเข้ากองไฟ) ด้วยความพิโรธ พระศิวะทรงส่งอสูรชื่อวีรภัทร ไปทำลายงานพิธี และตัดศีรษะพระทักษะประชาบดี ต่อคืนด้วยหัวแพะที่ใช้บูชายัญในพิธีนั้น พระศิวะทรงเศร้าโศกเสียใจด้วยความรักที่มีต่อพระแม่สตี จึงทรงทรงพาร่างของพระแม่สตีออกไปจนสุดจักรวาล และบำเพ็ญพรตบารมีอยู่เป็นเวลานาน ต่อมาพระนางได้กลับมาเกิดเป็นธิดาของท้าวหิมวัตและพระนางเมนกา และเป็นชายาของพระศิวะอีกครั้งในร่างของพระปารวตี
ชาวอินเดียที่นับถือพระศิวะและพระแม่ปารวตี มีพิธีกรรมที่เรียกว่าพิธีสตี เมื่อสามีเสียชีวิต ภรรยาจะฆ่าตัวตายตามโดยกระโดดเข้ากองไฟ เพื่อบูชาความรักและการเสียสละของพระแม่สตี ที่มีต่อพระศิวะ ในบางครั้งภรรยาของผู้ตายไม่ยินยอมเข้าพิธีสตี ก็ยังถูกญาติพี่น้องของสามี บังคับให้เผาตัวตายตาม พิธีบูชายัญนี้ถูกระงับไปเมื่ออินเดียตกอยู่ในการปกครองของอังกฤษ ในช่วงปลายคริสต์ศตวรรษที่ 18
มอร์นิงมูซูเมะโอโตเมงูมิ

มอร์นิงมูซูเมะโอโตเมงูมิ (; โรมาจิ: "Mōningu Musume Otomegumi") เป็นกลุ่มไอดอลพิเศษที่แบ่งตัวมาจากกลุ่มไอดอลหลัก "มอร์นิงมูซูเมะ" ก่อตั้งเมื่อปี 2003 พร้อมกับมอร์นิงมูซูเมะซากูรางูมิ โดยชื่อ "โอโตเมงูมิ" นั้น หมายถึง "กลุ่มสาวน้อย"
ประวัติ.
จุดประสงค์ของกลุ่มย่อยทั้งสองกลุ่มคือเพื่อที่จะสามารถเข้าไปแสดงคอนเสิร์ตในเมืองบางเมืองของประเทศญี่ปุ่นที่ไม่สามารถรองรับการแสดงคอนเสิร์ตของศิลปินกลุ่มที่มีขนาดใหญ่ได้ ซึ่งสมาชิกที่อยู่ในโอโตเมงูมิก็คือสมาชิกของมอร์นิงมูซูเมะในขณะนั้นจำนวน 7 คนจากกลุ่มหลักทั้งหมด 15 คน ส่วนซากูรางูมิมีสมาชิก 8 คนเช่นกัน
โอโตเมงูมิได้มีผลงานซิงเกิลออกมา 2 เพลง ก่อนที่จะไปยุบรวมเข้ากับกลุ่ม "ซากูรากูมิ" ต่อมาในช่วงฤดูใบไม้ผลิของปี 2004 กลุ่มย่อยทั้ง 2 กลุ่มได้ยุบลงและกลับมาเป็นกลุ่มหลักตามเดิม
เร็กเก

เร็กเก  เป็นแนวเพลงที่เกิดขึ้นในประเทศจาเมกาในช่วงปลายคริสต์ทศวรรษ 1960 คำนี้ยังหมายถึงดนตรียอดนิยมสมัยใหม่ของชาวจาเมกา ใน ค.ศ. 1968 เพลง "Do the Reggay" โดย Toots and the Maytals เป็นเพลงยอดนิยมเพลงแรกที่ใช้คำว่า "เร็กเก" ในการตั้งชื่อเพลงและยังแนะนำผู้ฟังทั่วโลกให้รู้จักแนวเพลงนี้
เร็กเกมีความเชื่อมโยงอย่างลึกซึ้งกับขบวนการราสตาฟารี ซึ่งเป็นขบวนการเชิงศาสนาซึ่งพัฒนาขึ้นในจาเมกาในคริสต์ทศวรรษ 1930 โดยมีเป้าหมายเพื่อส่งเสริมการเคลื่อนไหวที่มีจุดมุ่งหมายเพื่อส่งเสริมและเสริมสร้างความสัมพันธ์และความเป็นน้ำหนึ่งใจเดียวกันระหว่างกลุ่มชาติพันธุ์พื้นเมืองและผู้พลัดถิ่นที่มีเชื้อสายแอฟริกา ไม่นานหลังจากการเคลื่อนไหวของขบวนการราสตาฟารีเริ่มต้นขึ้น ความนิยมในระดับสากลของดนตรีเร็กเกได้เข้ามามีส่วนเกี่ยวข้องและเผยแพร่ลัทธิราสตาฟารีไปทั่วโลก ดนตรีเร็กเกเป็นวิธีการสำคัญในการส่งข้อความสำคัญของลัทธิราสตาฟารี โดยมีนักดนตรีเป็นผู้ส่งสาร ถึงขนาดชาวราสตาฟารีได้กล่าวว่า "ทหารและนักดนตรีเป็นเครื่องมือในการเปลี่ยนแปลง"
ดนตรีเร็กเกผสมผสานองค์ประกอบทางดนตรีบางส่วนของริทึมแอนด์บลูส์, แจ๊ส, เมนโต (ดนตรีพื้นบ้านชนบทในเวลาที่มีการเฉลิมฉลองและเป็นอีกแนวเพลงหนึ่งของบทเพลงสวดและบทเพลงสวดดัดแปลงของการร้องเพลงในโบสถ์), คาลิปโซ และยังได้รับอิทธิพลจากเพลงพื้นบ้านของแอฟริกา
เร็กเกได้แพร่กระจายไปยังหลายประเทศทั่วโลกโดยมักผสมผสานเครื่องดนตรีท้องถิ่นและผสมผสานกับแนวเพลงอื่น ๆ เช่น เร็กเกในภาษาสเปนได้แพร่กระจายจากประเทศปานามาในทวีปอเมริกากลางไปยังประเทศเวเนซุเอลาและประเทศกายอานาในทวีปอเมริกาใต้ โดยไปยังส่วนที่เหลือของทวีปในที่สุด แนวเพลงแคริบเบียนในสหราชอาณาจักรรวมถึงเร็กเกได้รับความนิยมตั้งแต่ช่วงปลายคริสต์ทศวรรษ 1960 และมีการพัฒนาจนกลายเป็นประเภทย่อย ศิลปินเร็กเกหลายคนเริ่มต้นอาชีพในสหราชอาณาจักรและยังมีศิลปินและวงดนตรีในยุโรปจำนวนมากที่ได้รับแรงบันดาลใจจากชุมชนชาวจาเมกาและแคริบเบียนในทวีปยุโรป ดนตรีเร็กเกในทวีปแอฟริกาได้รับความนิยมมากขึ้นหลังจากการไปเยือนประเทศซิมบับเวของบ็อบ มาร์เลย์ ใน ค.ศ. 1980
ในประเทศจาเมกา วงการดนตรีเร็กเกดั้งเดิมเป็นหนึ่งในแหล่งรายได้ที่ใหญ่ที่สุดของประเทศ
เอลี วิตนีย์

<ns>0</ns>
 <revision>
 <parentid>7507155</parentid>
 <timestamp>2025-01-05T03:42:07Z</timestamp>
 <contributor>
 <username>JasperBot</username>
 </contributor>
 <comment>แทนที่ {lang-??} ด้วย {langx|??}</comment>
 <origin>12069025</origin>
 <model>wikitext</model>
 <format>text/x-wiki</format>
"อีไล วิทนี่"' (– 8 กุมภาพันธ์ พ.ศ. 2308 – 8 มกราคม พ.ศ. 2368) นักประดิษฐ์ชาวอเมริกัน เกิดที่เมืองเวสต์บอโรว์ รัฐแมสซาชูเซตส์ ได้เข้าศึกษาด้านกฎหมายจากมหาวิทยาลัยเยล แต่ไม่จบการศึกษาเนื่องจากขาดทุนทรัพย์ จึงลาออกและไปเป็นครูกวดวิชาที่รัฐจอร์เจียและได้รับการอุปถัมภ์จากนางนาธาเนียล กรีน ภริยาหม้ายของนายพลกรีน วีรบุษทหารของฝ่ายปฏิวัติ นางกรีนให้อีไลไปพักอาศัยในไร่ของเธอ ทำให้อีไลมีเวลาอ่านตำรากฎหมายและเริ่มงานประดิษฐ์คิดค้นเครื่องปั่นฝ้ายเป็นผลสำเร็จ ซึ่งสามารถแยกใยฝ้ายออกจากเมล็ดได้โดยได้จดสิทธิบัตรเมื่อไว้ พ.ศ. 2337 แต่เครื่องปั่นฝ้ายที่อีไลคิดขึ้นได้และจดทะเบียนไว้นี้ถูกลอกเลียน ทำให้อีไลหมดตัวไปกับการฟ้องร้องป้องกันลิขสิทธิ์แต่ไม่ประสบผลสำเร็จแพ้คดีเสีย
อย่างไรก็ดี ในเวลาต่อมอีไล วิทนี่ก็ประสบความสำเร็จทางธุรกิจร่วมกับเพื่อนที่เคยเรียนที่เดียวกันมา คือมหาวิทยาลัยเยล ซึ่งเพื่อนผู้นี้เป็นผู้จัดการไร่ที่ต่อมาคือสามีคนใหม่ของนางกรีนนั่นเอง โดยอีไลได้รับสัญญาจ้างเหมาสร้างอาวุธปืนกับรัฐบาล ทำให้อีไลฟื้นตัวจากภาระการเงินและมั่งคั่งขึ้นในเวลาต่อมาจากการพัฒนากรรมวิธีการผลิตเป็นจำนวนมาก
อีไล วิทนี่มีชีวิตอยู่ตรงกับรัชสมัยของสมเด็จพระเจ้าอยู่หัวพระที่นั่งสุริยาสน์อมรินทร์ หรือพระเจ้าเอกทัศน์ในปลายสมัยกรุงศรีอยุธยาและพระบาทสมเด็จพระนั่งเกล้าเจ้าอยู่หัว รัชกาลที่ 3
พระชุติธรรมนราสพ

พระชุติธรรมนราสพ เป็นพระพุทธรูปสำคัญของประเทศองค์หนึ่ง ปัจจุบันประดิษฐานอยู่ที่วัดราชนัดดาราม ทางกรมศิลปากรประกาศขึ้นทะเบียนโบราณวัตถุสถาน ในราชกิจจานุเบกษา เล่ม 66 ตอนที่ 64 วันที่ 22 พฤศจิกายน พ.ศ. 2492
ไม่ปรากฏหลักฐานการสร้าง มีแต่เรื่องในประวัติวัดราชนัดดารามระบุว่า จอมพล สมเด็จเจ้าฟ้าฯ กรมพระนครสวรรค์วรพินิต ทรงพระราชศรัทธาปิดทององค์พระ และถวายพระนามว่า “พระชุติธรรมนราสพ”
พระพุทธรัตนสถาน

พระพุทธรัตนสถาน หรือเรียกโดยสามัญว่า โบสถ์พุทธรัตน์ เป็นหนึ่งในอาคารบริเวณสวนศิวาลัยในพระบรมมหาราชวัง เดิมมีฐานะเป็นพระอุโบสถ สำหรับฝ่ายใน (โดยที่วัดพระศรีรัตนศาสดาราม มีพระอุโบสถสำหรับฝ่ายหน้า) เป็นที่ประดิษฐานพระพุทธบุษยรัตน์จักรพรรดิพิมลมณีมัย เป็นพระประธาน ภายหลังได้มีการยุบพัทธสีมาลง และได้อัญเชิญพระพุทธบุษยรัตน์ฯ และพระพุทธรูปอื่น ๆ ไปไว้ยังพระที่นั่งอัมพรสถาน พระราชวังดุสิต
ประวัติ.
พระบาทสมเด็จพระจอมเกล้าเจ้าอยู่หัว ทรงสร้างพระพุทธรัตนสถานขึ้นเพื่อเป็นที่ประดิษฐานพระพุทธบุษยรัตนจักรพรรดิพิมลมณีมัย ซึ่งเป็นพระพุทธรูปศิลปะล้านนา ปางสมาธิ ขนาดหน้าตักกว้าง 7.5 นิ้ว สูงเฉพาะองค์ 12.5 นิ้ว สูงจากฐานถึงพระรัศมี 20.4 นิ้ว ส่วนฐานรองด้วยดอกบัวทองคำเป็นกลีบ 3 ชั้น เกสรประดับด้วยเนาวรัตน์ ฐานแข้งสิงห์ทำด้วยทองคำจำหลักลายประดับพลอยสี เป็นพระพุทธรูปแก้วผลึกขาว ที่ช่างเรียกว่า เพชรน้ำค้างหรือบุษย์น้ำขาว น้ำใสบริสุทธิ์เอกอุ อัญเชิญมาจากนครจำปาศักดิ์ เมื่อครั้งรัชกาลพระบาทสมเด็จพระพุทธเลิศหล้านภาลัย เดิมประดิษฐาน ณ พระที่นั่งไพศาลทักษิณ
พระพุทธรัตนสถานจึงเป็นสถานที่บำเพ็ญพระราชกุศลของฝ่ายในตั้งแต่สมัยรัชกาลที่ 4 เป็นต้นมา แม้ในสมัยต่อมา พระมหากษัตริย์จะมิได้ประทับอยู่ในพระบรมมหาราชวังเช่นแต่ก่อน เมื่อประกอบพระราชพิธีสำคัญในรัชกาล นอกจากจะทรงปฏิบัติบำเพ็ญ ณ พระอุโบสถวัดพระศรีรัตนศาสดารามแล้ว มิได้เว้นที่จะมากระทำ ณ พระพุทธรัตนสถานตามธรรมเนียม ดังปรากฏพระราชกรณียกิจในหมายกำหนดการ
ภายในพระพุทธรัตนสถาน มีภาพจิตรกรรมฝาผนังซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้กรมศิลปากรเขียนภาพจิตรกรรมฝาผนังใหม่ เพื่อให้สอดคล้องกับภาพจิตรกรรมด้านบน เมื่อ พ.ศ. 2542 แล้วเสร็จเมื่อปี พ.ศ. 2547 ภาพจิตรกรรมดังกล่าว แสดงประวัติการก่อสร้างพระพุทธรัตนสถาน และพระราชกรณียกิจที่สำคัญในสมัยรัชกาลที่ 4 - รัชกาลที่ 9 อยู่บริเวณระหว่างพระบัญชร จำนวน 8 ช่อง ซึ่งทุกช่องยกเว้นช่องที่ 7 จะมีภาพพระพุทธรัตนสถานรวมอยู่ด้วย โดยช่องที่ 1 และ 2 แสดงเหตุการณ์ในสมัยรัชกาลที่ 4 ช่องที่ 3 แสดงเหตุการณ์ในสมัยรัชกาลที่ 5 ช่องที่ 4 แสดงเหตุการณ์ในสมัยรัชกาลที่ 6 ช่องที่ 5 แสดงเหตุการณ์ในสมัยรัชกาลที่ 7 ช่องที่ 6 แสดงเหตุการณ์ในสมัยรัชกาลที่ 8 ช่องที่ 7 และ 8 แสดงเหตุการณ์ในสมัยรัชกาลที่ 9
สถาปัตยกรรม.
พระพุทธรัตนสถานตั้งอยู่ในเขตพระราชฐานชั้นกลางของพระบรมมหาราชวัง เป็นอาคารทรงไทยชั้นเดียว ประดับด้วยหินอ่อนทั้งหลัง มีอาคารประกอบ ได้แก่ ศาลาโถง 2 หลัง เสาประทีป 4 ต้น
ความเสี่ยงจากการลงทุน

ความเสี่ยงจากการลงทุน  คือ การเปลี่นแปลงที่เกิดขึ้นที่ส่งผลให้อัตราผลตอบแทนที่ได้รับจริงเบี่ยงเบนไปจากอัตราผลตอบแทนที่ได้คาดหวังไว้
ประเภทของความเสี่ยง.
เราสามารถแบ่งความเสี่ยงออกได้เป็น 4 ประเภท คือ
ความเสี่ยงรวม.
ความเสี่ยง สามารถแบ่งออกได้เป็น 2 ส่วน คือ ความเสี่ยงที่เป็นระบบ และความเสี่ยงที่ไม่เป็นระบบ
วูดู

วูดู อาจหมายถึง
ศาสนา.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ดินปืน

ดินปืน เป็นสารเคมีที่ไวไฟยิ่งยวด และเมื่อเกิดการเผาไหม้แล้วจะเกิดแก๊ส ซึ่งนำคุณสมบัติด้านนี้ไปใช้ประโยชน์ในหลักการทำงานของปืน กล่าวคือ เมื่อดินปืนเกิดการเผาไหม้อย่างช้า ๆ จนไม่สร้างความเสียหายแก่ลำกล้องปืนแล้ว จะเกิดแก๊สขึ้นมา แล้วแก๊สเหล่านี้จะไปขับดันกระสุนที่บรรจุในปืน ทำให้กระสุนปืนพุ่งออกมาจากตัวปืนด้วยความเร็วสูง
ดินปืนถูกประดิษฐ์ขึ้นโดยชาวจีน หลักฐานชิ้นแรกสุดคือ ดินปืนดำในศตวรรษที่ 13 ที่โรเจอร์ เบคอน อธิบายสูตรเอาไว้
ยูโรไฟเตอร์ ไทฟูน

ยูโรไฟเตอร์ ไทฟูน  ในเดือน ธันวาคม ค.ศ. 1983 กองทัพอากาศ ฝรั่งเศส ,เยอรมนีตะวันตก ในขณะนั้น(ก่อนรวมประเทศกับเยอรมนีตะวันออก) , อิตาลี, สเปน, และสหราชอาณาจักร ได้ประกาศโครงการ ร่วมกัน ที่จะพัฒนาเครื่องบินรบ สำหรับศตวรรษหน้า และให้ชื่อว่า FEFA (เครื่องบินรบ ในอนาคต ของยุโรป). FEFA ตอนแรกคาดว่าจะเข้าประจำการทั้ง 5 ประเทศ กลางปี 1990 แต่ ตั้งแต่เริ่มโครงการก็เกิดปัญหา และอุปสรรค จากการเมือง ,ธุรกิจ ,ด้านเทคนิค และการทหารการไม่เห็นด้วย กับขนาด และกำหนดการผลิต ทำให้ฝรั่งเศส ถอนตัวออกจากโครงการ ในเดือน ก.ค. 1985 (ฝรั่งเศสต้องการเลื่อนการผลิตออกไปเพราะว่า กำหนดการไปแข่งกับเครื่อง มิราจ 2000 ซึ่งฝรั่งเศสเป็นผู้สร้าง) ในเดือน มิ.ย. ค.ศ. 1986 บริษัทยูโรไฟท์เตอร์ ได้จัดตั้งขึ้น ปัจจุบันคือ EFA (Europian Fighter Aircraft) ประกอบด้วยบริษัท British Aerospace จากสหราชอาณาจักร (33%) , บริษัท MBB จากเยอรมนี (ปัจจุบัน DASA 33%) , Aeritalia จากอิตาลี (ปัจจุบัน Alenia 21%) , และ CASA จากสเปน (13%) 
ปัจจุบันเครื่องนี้ เป็นที่รู้จักกันในนาม Eurofighter 2000. เริ่มบินครั้งแรก วันที่ 27 มีนาคม ค.ศ. 1994.การส่งมอบ เครื่องลำแรก คาดว่าในปี 2000 แต่ กองทัพอากาศ สหราชอาณาจักรจะได้รับประมาณปี 2005 
การออกแบบ ปีกต่ำ ,อัตตราความยาวของปีก ต่อความกว้างต่ำ, ไม่มีแพนหาง , ปีกสามเหลี่ยม และลู่หลัง 53 องศา ,ใต้ลำตัวทั้งสองข้าง เป็นทางอากาศเข้าเครื่องยนต์ ขอบล่าง ของช่องปรับได้ มีจุดประสงค์ให้ใช้ งานได้ 6,000 ช.ม. หรือ 30 ปี
ดาโซราฟาล

ดาโซราฟาล  เป็นเครื่องบินรบแบบสองเครื่องยนต์เจ็ต สัญชาติฝรั่งเศส ทำการรบได้หลายแบบ ทั้งภารกิจ ระยะสั้น และ ระยะไกล เครื่องบินราฟาล เป็นเครื่องบินขับไล่หลากบทบาท (multi-role) ตรวจจับได้ยาก มีความสามารถปฏิบัติการได้ทั้งกลางวัน และกลางคืน ทุกสภาพอากาศ มันสามารถขึ้น-ลงจอดบนเรือบรรทุกอากาศยานได้
ต้นกำเนิด.
เครื่องบินได้พัฒนาเพื่อกองทัพอากาศและกองทัพเรือของประเทศฝรั่งเศส เมื่อฝรั่งเศสขอถอนตัวออกจากโครงการ EFA (European Fighter Aircraft) หรือ Eurofighter ในปี ค.ศ. 1985 ฝรั่งเศสตัดสินใจพัฒนาเครื่องบินรบด้วยตัวเอง และเลือกที่จะสร้าง ดาโซราฟาล เครื่องบินราฟาล ก็มีปีกเล็กที่ส่วนหน้า ที่เป็นรูปสามเหลี่ยม แต่มี มุมน้อยกว่า เครื่อง ของ EFA และโครงสร้างลำตัวก็สร้างด้วยวัสดุผสมเรียกว่า CFC (Carbon Fiber Composite)คล้ายๆกับเรื่องบินยูโรไฟเตอร์ (Euro fighter) และส่วนที่เป็นครีบรีดลมจะเป็นวัสดุผสมไททาเนียม เครื่องบินราฟาล เป็นเครื่องที่มีน้ำหนักเบา และเล็กกว่า Eurofighter แสดงให้ชมเป็นครั้งแรก คือ Rafale A, เริ่มทำการบินทดลอง เมื่อ วันที่ 4 กรกฎาคม ค.ศ. 1986 แผนการ คือ 140 เครื่องของ Rafale B และ 94 เครื่องของ Rafale C สำหรับกองทัพอากาศ และ 79 เครื่องของ Rafale M สำหรับกองทัพเรือ การส่งมอบจะดำเนินไปจนถึง ปี ค.ศ. 2009
ระบบเรดาร์และอิเล็กทรอนิกส์อากาศ.
ใช้ระบบเรดาร์หลายโหมด (Multi mode) ของอาร์บีอี (Radar & Balayae electronique)ซึ่งเป็นเรดาร์ของยุโรปรุ่นแรกและล่าสุดที่เป็นจานอากาศ (antenna) การค้นหาเป้าหมายในมุมต่าง ๆ ใช้ระบบอิเล็กทรอนิกส์ และสามารถเปลี่ยนโหมดต่าง ๆ ได้อย่างรวดเร็ว ระยะทางจับเป้าหมายได้ถึงประมาณ 54 ไมล์ทะเล หรือประมาณ 100 กิโลเมตร แม้จะอยู่ในเป้าหมายที่ต่ำกว่า สามารถจับเป้าหมายหรือโจมตี 4 เป้าหมายในเวลาเดียวกัน
ระบบเรดาร์อาร์บีอี สามารถทำงานร่วมกับระบบโอเอสเอฟและระบบวัดระยะทางด้วยแสงเลเซอร์ ซึ่งระบบต่าง ๆ สามารถติดตามและจับเป้าหมายด้วยรังสีความร้อนโดดยมีระยะปฏิบัติการไกลถึง 43 ไมล์ทะเล หรือ 80 กิโลเมตร นอกจากนี้ยังมีระบบต่อสู่ทางอิเล็กทรอนิกส์และระบบตรวจจับเจ้งเตือนเมื่อถูกยิงด้วยอาวุธนำวิถี
พระร่วงทองคำ

หลวงพ่อพระร่วงทองคำ เป็นพระพุทธรูปศักดิ์สิทธิ์ ประดิษฐานอยู่ในพระวิหารหลวง วัดมหรรณพารามวรวิหาร แขวงเสาชิงช้า เขตพระนคร กรุงเทพมหานครฯ องค์พระเป็นโลหะทองคำ (60 เปอร์เซนต์) มีรอยต่อ 9 แห่ง โดยมีหมุดเป็นเครื่องเชื่อมรอยต่อ ซึ่งเป็นเครื่องหมายถึงความเจริญก้าวหน้า เป็นพระพุทธรูปที่มีพระพุทธลักษณะงดงามมากองค์หนึ่งในประเทศไทย
ประวัติ.
แรกสร้าง.
พระร่วงทองคำ เป็นพระพุทธรูป ปางมารวิชัย ศิลปะสุโขทัย เดิมประดิษฐานอยู่ ณ วัดโคกสิงคาราม อำเภอศรีสัชนาลัย จังหวัดสุโขทัย สร้างในรัชสมัยใดไม่ปรากฏ แต่สันนิษฐานว่าสร้างขึ้นในสมัยกรุงสุโขทัยเป็นราชธานี
การอัญเชิญลงมากรุงเทพ.
ต่อมาในรัชสมัยพระบาทสมเด็จพระนั่งเกล้าเจ้าอยู่หัว พระเจ้าบรมวงศ์เธอ กรมหมื่นอุดมรัตนรังสี (พระองค์เจ้าอรรณพ) พระราชโอรสในรัชกาลที่ 3 ได้ทรงสร้างวัดมหรรณพาราม เมื่อปี พ.ศ. 2393 เพื่อถวายเป็นพระราชกุศลแด่องค์สมเด็จพระบรมชนกนารถ (รัชกาลที่ 3) 
ในขณะทำดำเนินการก่อสร้างวัด เป็นระยะเวลาที่องค์พระบาทสมเด็จพระนั่งเกล้าเจ้าอยู่หัว ทรงพระประชวรใกล้จะเสด็จสวรรคต พระองค์เจ้าอรรณพจึงทรงเร่งรัดให้มีการจัดงานเฉลิมฉลองวัด รวมทั้งอัญเชิญพระประธานคือ "หลวงพ่อร่วง" จากเมืองสุโขทัยมาประดิษฐาน เพื่อถวายเป็นพระราชกุศล ก่อนที่สมเด็จพระชนกนารถจะเสด็จสวรรคต (ซึ่งรัชกาลที่ 3 ได้เสด็จสวรรคตในปีถัดมาคือ พ.ศ. 2394) 
แต่กระบวนอัญเชิญหลวงพ่อร่วงจากสุโขทัยไม่สามารถดำเนินการได้ลุล่วงทันตามประสงค์พระองค์เจ้าอรรณพ จึงโปรดให้อัญเชิญพระพุทธรูปปูนปั้นในพระอุโบสถมาเป็นพระประธานแทนไปก่อน ถัดจากนั้นอีก 3 เดือน เมื่อเตรียมการทุกอย่างพร้อมสรรพจึงได้อัญเชิญหลวงพ่อร่วง มาประดิษฐานเป็นพระประธานภายในพระวิหารได้สำเร็จดังที่ทรงตั้งพระทัยไว้แต่เดิม
พุทธลักษณะ.
พระร่วงทองคำ เป็นพระพุทธรูปแบบสุโขทัย ขนาดหน้าตัก กว้าง 1 วา 1 ศอก 1 คืบ 5 นิ้ว สูง 1 วา 3 ศอก 1 คืบ 7 นิ้ว องค์พระเป็นโลหะทองคำ มีรอยต่อ 9 แห่ง โดยมีหมุดเป็นเครื่องเชื่อมที่รอยต่อ ชุกชีที่ประดิษฐานยาว 2 วา 1 ศอก 7 นิ้ว กว้าง 2 วา 2 ศอก ถัดจากฐานขึ้นไปเรียกว่า บัลลังก์ ทำเป็นลายดอกบัวคว่ำบังหงาย และดอกไม้เครือกระจังลงรักปิดทอง ประดับด้วยกระจกสีต่าง ๆ
คตินิยมสิทธิสตรี

คตินิยมสิทธิสตรี หรือ สตรีนิยม หรือ เฟมินิสม์  เป็นกลุ่มขบวนการและอุดมการณ์ซึ่งมีเป้าหมายเพื่อนิยาม จัดตั้งและปกป้องสิทธิทางการเมือง เศรษฐกิจและสังคมแก่สตรี ซึ่งรวมถึงการแสวงจัดตั้งโอกาสที่เท่าเทียมแก่สตรีในการศึกษาและการจ้างงานด้วย ทั้งนี้ ระวังสับสนกับลัทธินิยมผู้หญิงหรือวูแมนนิสม์ (Womanism) ซึ่งเป็นแนวคิดคนละอย่างกัน
ชาร์ล ฟูรีเย นักปรัชญาชาวฝรั่งเศส ได้รับการกล่าวถึงว่าเป็นผู้ให้กำเนิดคำว่า "เฟมินิสม์" ในปี 1837 คำว่า "เฟมินิสม์" และ "เฟมินิสต์" ปรากฏครั้งแรกในฝรั่งเศสและเนเธอร์แลนด์ในปี 1872 บริเตนใหญ่ในคริสต์ทศวรรษ 1890 และสหรัฐอเมริกาในปี 1910, และพจนานุกรมภาษาอังกฤษ ฉบับออกซฟอร์ดระบุว่า ปี 1894 เป็นปีที่ปรากฏคำว่า "เฟมินิสต์" ครั้งแรก และปี 1895 ปรากฏคำว่า "เฟมินิสม์" ครั้งแรก ปัจจุบัน พจนานุกรมภาษาอังกฤษ ฉบับออกซฟอร์ด นิยามเฟมินิสต์ว่าเป็น "ผู้สนับสนุนสิทธิและความเสมอภาคของสตรี"
ทฤษฎีคตินิยมสิทธิสตรี ซึ่งกำเนิดขึ้นจากขบวนการคตินิยมสิทธิสตรีเหล่านี้ มีเป้าหมายเพื่อทำความเข้าใจความไม่เสมอภาคทางเพศสภาพโดยการสังเกตบทบาททางสังคมและประสบการณ์ชีวิตของสตรี มีการพัฒนาทฤษฎีในหลายสาขาวิชาเพื่อตอบสนองต่อประเด็นอย่างการประกอบสร้างเพศและเพศภาวะ คตินิยมสิทธิสตรีในอดีตบางรูปแบบถูกวิจารณ์ว่า คำนึงถึงแต่มุมมองของสตรีผิวขาว ชนชั้นกลางและมีการศึกษาเท่านั้น ซึ่งนำไปสู่คตินิยมสิทธิสตรีรูปแบบเจาะจงเชื้อชาติหรือหลายวัฒนธรรม
การรณรงค์สิทธิสตรีของนักเคลื่อนไหวคตินิยมสิทธิสตรี เช่น ในกฎหมายสัญญา กรรมสิทธิ์และการออกเสียงเลือกตั้ง ขณะที่สนับสนุนความชอบธรรมในร่างกาย การตัดสินใจเรื่องส่วนบุคคลและสิทธิอนามัยเจริญพันธุ์แก่สตรี การรณรงค์คตินิยมสิทธิสตรีได้เปลี่ยนแปลงสังคม โดยเฉพาะอย่างยิ่งในโลกตะวันตก โดยการบรรลุสิทธิออกเสียงเลือกตั้งของผู้หญิง ความเป็นกลางของเพศสภาพในภาษาอังกฤษ การจ่ายค่าจ้างเท่าเทียมแก่สตรี สิทธิอนามัยเจริญพันธุ์ของสตรี รวมถึงการเข้าถึงการคุมกำเนิดและการทำแท้ง และสิทธิในการทำสัญญาและเป็นเจ้าของกรรมสิทธิ์ นักคตินิยมสิทธิสตรีทำงานเพื่อปกป้องสตรีและเด็กหญิงจากความรุนแรงในครอบครัว การล่วงละเมิดทางเพศและการทำร้ายทางเพศ พวกเขายังสนับสนุนสิทธิในที่ทำงาน รวมถึงการลาคลอด และต่อต้านการเลือกปฏิบัติต่อสตรีทุกรูปแบบ แต่เพราะคตินิยมสิทธิสตรีแสวงความเท่าเทียมทางเพศ จึงมีนักคตินิยมสิทธิสตรีบางคนแย้งว่า การปลดปล่อยบุรุษก็เป็นส่วนที่จำเป็นของคตินิยมสิทธิสตรีเช่นกัน และว่าบุรุษเองก็ถูกทำร้ายจากลัทธิกีดกันทางเพศและบทบาทประจำเพศเช่นกัน
ทฤษฎี.
ทฤษฎีสตรีนิยมเป็นส่วนขยายของคตินิยมสิทธิสตรีในด้านทฤษฎีหรือปรัชญา ครอบคลุมการทำงานในสาขาวิชาต่าง ๆ รวมทั้งมานุษยวิทยา สังคมวิทยา เศรษฐศาสตร์ การศึกษาของสตรีการวิจารณ์วรรณกรรมประวัติศาสตร์ศิลปะ จิตวิเคราะห์ และปรัชญา ทฤษฎีสตรีนิยมมีจุดมุ่งหมายเพื่อทำความเข้าใจเกี่ยวกับความไม่เสมอภาคทางเพศและมุ่งเน้นไปที่การเมือง ความสัมพันธ์ อำนาจ และเรื่องทางเพศ ในขณะที่การให้คำวิจารณ์เกี่ยวกับความสัมพันธ์ทางสังคมและการเมืองเหล่านี้ ทฤษฎีสตรีนิยมส่วนใหญ่ยังเน้นการส่งเสริมสิทธิและความสนใจของสตรี หัวข้อการอภิปรายหลัก ได้แก่ การเลือกปฏิบัติ สามัญทัศน์ การทำให้เป็นวัตถุโดยเฉพาะทางเพศ (objectification) การกดขี่ และการปกครองแบบผู้ชายเป็นใหญ่
เวสต์แลนด์ลิงซ์

เวสต์แลนด์ลิงซ์ (Westland Lynx) หรือ ซูเปอร์ลิงซ์ (Super Lynx) หรือนิยมย่อว่า ลิงซ์ (Lynx) เป็นเฮลิคอปเตอร์ทางทหาร แรกบินเมื่อ 21 มีนาคม พ.ศ. 2514 Super Lynx ได้ประจำการในกองทัพหลายประเทศ รวมถึงกองทัพเรือไทย โดยใช้ชื่อว่า ฮ.ตผ.1 หรือ เฮลิคอปเตอร์ตรวจการเรือผิวน้ำแบบที่ 1 ประจำการในฝูงบิน 203 กองบินทหารเรือ
รุ่นของลิงซ์.
เวสต์แลนด์ลิงซ์รู้จักในชื่อ ซูเปอร์ลิงกซ์ แรกบินในเดือนมีนาคม ค.ศ. 1971 สร้างขึ้นมาโดยความ ตกลงร่วมกัน ระหว่างอังกฤษ และฝรั่งเศส ในการสร้างเฮลิคอปเตอร์ บริษัท Aerospatiale และ Westland เป็นผู้สร้าง และ เครื่อง LYNX มีหลายรุ่น และหลายแบบ ซึ่งแต่ละประเทศ ก็มีชื่อรุ่นเรียกต่างๆกัน แต่เราสามารถแบ่งออก เป็น สองพวกใหญ่ ๆ คือ รุ่นที่มีล้อ ผู้ใช้หลักคือกองทัพเรือ และรุ่นที่ไม่ใช้ล้อ (Skids) ผู้ใช้หลักคือกองทัพบก
Lynx ของกองทัพบก.
โดยทั่วไปให้สัญลักษณ์ของรุ่นตามด้วย AH ใช้ ในการปฏิบัติการทั่วๆไป Lynx AH.Mk7 เป็นการเพิ่มประสิทธิภาพให้แก่กองทัพบกของอังกฤษ ด้วยการเพิ่มประสิทธิภาพด้านระบบต่าง ๆ เช่น ระบบใบพัดที่หางทำให้เกิดแรงผลักได้ทั้งสองด้าน เพิ่มประสิทธิภาพ ด้านโครงสร้างของใบพัด และ ลดเสียงที่เกิด จาก ใบพัด ออกแบบส่วนหางใหม่เป็นต้น
Lynx ของกองทัพเรือ.
โดย ทั่วไป ให้ สัญลักษณ์ ของรุ่นตามด้วย HAS ใช้ ในการปฏิบัติการ หลายๆ อย่าง ซึ่งรวมไปถึงการต่อต้านทางน้ำ, การต่อต้านเรือดำน้ำ ทุกภาวะอากาศ รวมถึงการโจมตีด้วยรุ่นที่ใช้กับกองทัพเรือ มุ่งที่จะใช้สำหรับต่อต้านเรือดำน้ำ สำหรับรุ่น HAS 2 เข้าประจำการ ในปี 1977 และรุ่น HAS 3 เป็นรุ่นที่เพิ่ม กำลังเครื่องยนต์ และเรดาร์ค้นหา ลำแรกได้ส่งมอบในเดือน ก.ค. 1982 รุ่นล่าสุดของกองทัพเรือ คือ LYNX HMA 8 ซึ่งปัจจุบันได้เข้าประจำการ และได้เพิ่มประสิทธิภาพ ของเครื่องยนต์ และเรดาร์ ขึ้นอีก ความแตกต่างภายนอก หรือกายภาพระหว่าง LYNX ของกองทัพเรือ และ กองทัพบก ที่เห็นได้ง่ายๆ คือ กองทัพเรือจะมีเรดาร์ค้นหา ส่านหัวที่ยื่นออกมา ทอร์ปิโด และล้อ แทนขาค้ำยัน (skids)
Super Lynx เป็น เฮลิคอปเตอร์ ขนาดนี้เพียงรุ่นเดียว ที่ออกแบบมาเพื่อใช้ปฏิบัติการบนเรือ ขนาดเล็ก ในทุกสถานภาพอากาศ Super Lynx ส่วนมากเป็นการเพิ่ม ประสิทธิภาพ เพื่อการส่งออก ให้กับกองทัพเรือ ความเร็วที่แตกต่างกัน ระหว่างรุ่นของกองทัพบก และกองทัพเรือ คือรุ่นที่ ใช้ กับ กองทัพเรือ สามารถบินได้เร็ว เท่ากับ รุ่นของ กองทัพบก เพียงแต่ไม่อนุญาต ให้บินเท่ารุ่นกองทัพบก เพราะว่า ส่วนหางของรุ่น ของกองทัพเรือสามารถพับได้ และโครงสร้างไม่แข็งแรงเท่ารุ่น ของ กองทัพบก
Battlefield Lynx.
เป็นรุ่นที่เพิ่มประสิทธิภาพและส่งออกของรุ่นที่ใช้ในกองทัพบก ซึ่งกองทัพบกอังกฤษใช้เป็นเครื่องขนส่งในแนวหน้า Battlefield Lynx ได้ใส่ล้อ และเพิ่มที่ติดตั้งจรวดต่อสู้เฮลิคอปเตอร์ไว้ที่ด้านข้างลำตัวทั้งสองด้านที่ใบพัดได้ใช้เทคนิคชั้นสูง เกี่ยวกับวัสดุผสม (composites)
หลี่ ฉุน

หลี่ ฉุน (#เปลี่ยนทาง , เกิดวันที่ 11 กุมภาพันธ์ พ.ศ. 2531) หรือรู้จักในชื่อปัจจุบันคือ หลี่ ฉินเหยา  ส่วนชื่อในภาษาญี่ปุ่นคือ จุนจุน  เป็นนักร้องหญิงชาวจีน เธอเป็นอดีตสมาชิกรุ่นที่ 8 ของมอร์นิงมูซูเมะ
ประวัติการทำงาน.
ปี พ.ศ. 2549 หลี่ ฉินเหยาได้เข้าร่วมโครงการประกวดนักร้องหญิงของสาธารณรัฐประชาชนจีนในรายการ "ซูเปอร์เกิร์ล" (Super Girl) ซึ่งผลการประกวดในครั้งนั้น เธอทำได้ดีที่สุดเพียงเข้ารอบ 50 คนสุดท้าย
หลังจากที่เธอตกรอบ สึงกุ โปรดิวเซอร์ชาวญี่ปุ่น ก็ได้นำเอาตัวของเธอและผู้ที่ไม่ผ่านการคัดเลือกจากรายการซูเปอร์เกิร์ลคนอื่น ๆ มาเข้าโครงการคัดเลือกหาสมาชิกใหม่สำหรับมอร์นิงมูซูเมะอีกครั้งหนึ่ง การคัดเลือกในครั้งนั้น ได้จัดขึ้นอย่างลับๆ ที่กรุงปักกิ่ง สาธารณรัฐประชาชนจีน โดยที่ข่าวคราวของการคัดเลือกครั้งนี้ได้ถูกปิดเอาไว้ไม่ให้สมาชิกปัจจุบันของมอร์นิงมูซูเมะในขณะนั้นทราบ
วันที่ 15 มีนาคม พ.ศ. 2550 ได้มีการประกาศอย่างเป็นทางการว่า เธอกับเฉียน หลิน คือสมาชิกรุ่นที่ 8 ของมอร์นิงมูซูเมะ โดยเธอทั้งสองได้เข้ามาร่วมงานในฐานะของ "นักเรียนต่างชาติ" รวมถึงก่อนหน้านั้นมอร์นิงมูซูเมะได้รับสมาชิกรุ่นที่ 8 เข้ามาร่วมแล้ว 1 คน นั่นคือไอกะ มิตสึอิ โดยสึงกุได้กล่าวถึงเธอและเฉียน หลินไว้ว่า สมาชิกใหม่ที่เป็นชาวจีนทั้งสองนี้จะเป็นกุญแจสำคัญสำหรับแผนการของเขาที่จะขยายมอร์นิงมูซูเมะให้กลายเป็นวงไอดอลของทวีปเอเชีย
วันที่ 15 ธันวาคม พ.ศ. 2553 เฉียน หลิน,หลี่ ฉินเหยา และเอริ คาเมสมาชิกรุ่นที่ 6 ได้สำเร็จการศึกษาจากมอร์นิงมูซูเมะและเฮลโล! โปรเจกต์ โดยคาเมได้ออกจากวงการบันเทิง ส่วนเธอและเฉียน หลิน จะกลับที่ประเทศจีนหลังจากสำเร็จการศึกษาแล้ว
ในช่วงเดือนพฤษภาคม พ.ศ. 2558 หลี่
ฉินเหยาประกาศผ่านบัญชี "เวย์ปั๋ว" ของเธอว่าเธอได้เปลี่ยนชื่อภาษาจีนจาก "หลี่ ฉุน" (李纯) เป็น "หลี่ ฉินเหยา" (李沁謡)
ชีวิตส่วนตัว.
หลี่ ฉินเหยาได้แต่งงานแล้วเมื่อวันที่ 3 พฤศจิกายน พ.ศ. 2557 และมีลูกด้วยกัน 1 คน
ผลงาน.
"ผลงานที่หลี่ ฉินเหยามีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
ฟ้อนยอง

ฟ้อนยอง เป็นฟ้อนที่ประดิษฐ์ขึ้นมาใหม่เมื่อพ.ศ. 2534 โดยโครงการอนุรักษ์และเผยแพร่วัฒนธรรมท้องถิ่น (ฟ้อนยอง) ซึ่งเป็นกิจกรรมหนี่งในโครงการโรงเรียมัธยมศึกษา เพื่อพัฒนาคุณภาพชีวิตและสังคม (มพชส.) ของโรงเรียนวชิรป่าซาง ร่วมกับสภาตำบลนครเจดีย์ และกรรมการนำสตรีตำบลนครเจดีย์ อำเภอป่าซาง จังหวัดลำพูน โดยมีวัตถุประสงค์เพื่อส่งเสริมวัฒนธรรมของชาวยอง (ไทลื้อจากเมืองยอง) เนื่องจากพื้อนที่อำเภอป่าซางประชากรส่วนใหญ่มีเชื้อสายไทลื้อเมืองยองหรือเรียกว่า "คนยอง" ซึ่งมีประวัติศาสตร์และวัฒนธรรมของตนสืบทอดกันมาช้านานดังนั้นจึงสร้างรูปแบบทางวัฒนธรรมของชาวยองขึ้นมาในรูปของการฟ้อนรำ เพื่อเป็นสิ่งยึดเหนี่ยวทางวัฒนธรรมร่วมกันของชาวยองและเผยแพร่ให้ปรากฏแก่คนทั่วไป
การแต่งกาย.
ผู้ฟ้อนจะแต่งกายแบบกุลสตรีชาวลื้อเมืองยอง โดยสวมเสื้อแบบปกป้าย ผูกมัดชายข้าง นุ่งผ้าซิ่นลายน้ำไหล ต่อชายซิ่นสีเขียว โพกผ้าขาวเคียนรอบศีรษะ เกล้าผมมวย และประดับด้วยเครื่องเงิน
ท่าฟ้อน.
ท่าฟ้อนยองประกอบด้วยท่าต่าง ๆ 15 ท่า ซึ่งมีชื่อเรียกในภาษายองและชื่อแปลเป็นไทยกลางดังนี้
<templatestyles src="Col-begin/styles.css"/>
เพลงบรรเลงประกอบการฟ้อน.
ใช้เพลง "ฝ้ายคำ" ซึ่งแต่งโดยนายสุชาติ กันชัย เมื่องครั้งยังเป็นนักศึกษาและเป็นสมาชิกของชมรมพื้นบ้าล้านนาสโมสรนักศึกษา มหาวิทยาลัยเชียงใหม่ เนื่องจากคณะผู้จัดทำฟ้อนยองเห็นว่า ทำนองเพลงฝ้ายคำเหมาะสมกับลักษณะของชาวยองคือ รักความสงบ ชอบสันโด นุ่นวลอ่อนหวาน ทำให้มองเห็นภาพพจน์ของชาวยองได้อย่า
เฉียน หลิน

เฉียน หลิน (#เปลี่ยนทาง , เกิดวันที่ 11 มีนาคม พ.ศ. 2534) หรือชื่อในภาษาญี่ปุ่นว่า รินริน  เป็นนักร้อง, นักแสดง, นางแบบและนักแต่งเพลงหญิงชาวจีน เธอเป็นอดีตสมาชิกรุ่นที่ 8 ของมอร์นิงมูซูเมะ
ประวัติการทำงาน.
เฉียน หลิน เข้าสู่วงการบันเทิงครั้งแรกผ่านทางการชักนำของแมวมองจากสถานีโทรทัศน์ท้องถิ่นสถานีหนึ่ง ซึ่งในขณะนั้นเธอกำลังศึกษาในชั้นประถมศึกษาปีที่ 2 เท่านั้น (ปี พ.ศ. 2542) หลังจากนั้น เธอได้ฝากผลงานการแสดงและพิธีกรเอาไว้ในละครโทรทัศน์และรายการโทรทัศน์ของประเทศจีนหลาย ๆ รายการ
ต่อมา ในช่วงปี พ.ศ. 2549 เธอก็ได้เข้าทำงานใน "เฮลโล! โปรเค็งชูเซย์" ซึ่งเป็นวงไอดอลฝึกหัดในค่ายเฮลโล! โปรเจกต์ ของประเทศญี่ปุ่น ผ่านทางการแนะนำของเพื่อนของสึงกุ โปรดิวเซอร์ชาวญี่ปุ่น
วันที่ 15 มีนาคม พ.ศ. 2550 เธอ และหลี่ ฉินเหยา ได้รับการประกาศอย่างเป็นทางการให้เป็นสมาชิกรุ่นที่ 8 ของมอร์นิงมูซูเมะ โดยเธอทั้งสองได้เข้ามาร่วมงานในฐานะของ "นักเรียนต่างชาติ" รวมถึงก่อนหน้านั้นมอร์นิงมูซูเมะได้รับสมาชิกรุ่นที่ 8 เข้ามาร่วมแล้ว 1 คน นั่นคือไอกะ มิตสึอิ โดยสึงกุได้กล่าวถึงเธอและหลี่ ฉินเหยาไว้ว่า สมาชิกใหม่ที่เป็นชาวจีนทั้งสองนี้จะเป็นกุญแจสำคัญสำหรับแผนการของเขาที่จะขยายมอร์นิงมูซูเมะให้กลายเป็นวงไอดอลของทวีปเอเชีย
วันที่ 15 ธันวาคม พ.ศ. 2553 เฉียน หลิน,หลี่ ฉินเหยา และเอริ คาเมสมาชิกรุ่นที่ 6 ได้สำเร็จการศึกษาจากมอร์นิงมูซูเมะและเฮลโล! โปรเจกต์ โดยคาเมได้ออกจากวงการบันเทิง ส่วนเธอและเฉียน หลิน จะกลับที่ประเทศจีนหลังจากสำเร็จการศึกษาแล้ว
ชีวิตส่วนตัว.
เฉียน หลินได้แต่งงานแล้วในปี พ.ศ. 2557 และมีลูกด้วยกัน 2 คน 
ผลงาน.
"ผลงานที่เฉียน หลินมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
เจมส์ ฟิกก์

เจมส์ ฟิกก์  เกิดเมื่อปี ค.ศ. 1695 ในมณฑลออกซฟอร์ดเชอร์ ประเทศอังกฤษ เจมส์ ฟิกก์ เป็นบุคคลที่ชื่นชอบในศิลปะการต่อสู้ป้องกันตัว ในยุคนั้นการชกมวยยังไม่มีกฎกติกาที่ชัดเจน จึงคิดจะเปลี่ยนแปลงจากการต่อสู้เหล่านั้นให้กลายเป็นเกมกีฬาที่เป็นที่ยอมรับ
เจมส์ ฟิกก์ ประกาศตัวเองว่าเป็นนักมวยจากอังกฤษ ท้าชกกับทุกคนที่คิดว่าตัวเองแน่ โดยมีเงินเดิมพัน 100 ปอนด์ ในปี ค.ศ. 1715 และก็สามารถปราบทุกคนที่ขึ้นประฝีมือได้ทั้งหมด
การชกมวยในสมัยนั้น การกำหนดยกแต่ละยกใช้จอกเหล้าทองเหลืองขนาดบรรจุ 4 ออนซ์ เจาะรูขนาด 2 มิลลิเมตรที่ก้นจอก ลอยน้ำในถังไม้ เมื่อจอกเหล้าจมลงสู่ก้นกั้นเมื่อใด ให้เรียกว่าหนึ่งยก กติกาโดยทั่วไปได้แก่ ห้ามชกต่ำกว่าสะดือ ห้ามกอดรัดฟัดเหวี่ยง ห้ามกัด ห้ามซ้ำคู่ต้อสู้เมื่อล้ม เป็นต้น โดยที่กำหดยกไม่มี ไม่มีการสวมนวม 
ในปี ค.ศ. 1719 ก็ไม่มีใครสู้เขาได้ เจมส์ ฟิกก์จึงประกาศตัวเองว่าเป็น "แชมเปี้ยนโลกคนแรกของโลก" (The First Bare-Knuckle Boxing Champion) และฟิกก์ก็ยังชกมวยต่อไปนานถึง 15 ปี ซึ่งการชกของฟิกก์นับเป็นการต่อสู้ที่นับว่าใหม่มากในยุคนั้น โดยดัดแปลงการชกด้วยหมัดเพียงอย่างเดียว ให้มีการเต้นฟุตเวิร์ก มีการโยกหัวหลบหมัดของคู่ต่อสู้ หมัดแย็บ หมัดฮุก เป็นต้น และนอกจากนี้ เจมส์ ฟิกก์ ยังเป็นผู้เชี่ยวชาญในวิชาดาบด้วยอีกต่างหาก และก็เป็นบุคคลแรกของอังกฤษที่ให้มีการเสียค่าบัตรเข้าชมการต่อสู้ของเขา ซึ่งกลายมาเป็นการซื้อตั๋วเข้าชมกีฬาอย่างในปัจจุบัน
เจมส์ ฟิกก์ ยังตั้งค่ายมวยขึ้นมา โดยนับเป็นค่ายมวยแห่งแรกของโลกอีกด้วย ชื่อ "แอมฟิเตอร์" (Amphiter) ขึ้นมาเพื่อฝึกสอนทั้งมวยและดาบ และก็ไม่มีใครเอาชนะได้ จึงยุติการชกไป และยกตำแหน่งแชมป์ให้แก่ จอร์จ เทเลอร์ ลูกศิษย์คนแรกของเขาเป็นแชมป์สืบต่อ 
นอกจากนี้แล้ว เจมส์ ฟิกก์ ยังเป็นบุคคลแรกที่คิดค้นเวทีสำหรับชกมวยอีกด้วย โดยใช้ไม้กระดานยกเป็นพื้น และเอาไม้แผ่นทรงจตุรัสมากั้นเป็นการตีกรอบสำหรับการชก
หลังจากยุติการชกไปแล้วไม่นาน แจ๊ค ปรัฟตัน ก็ได้คิดค้นนวมสำหรับชกมวยขึ้น โดยนวมในยุคแรกเป็นถุงมือหนา ๆ แต่ยังไม่เป็นที่นิยมนักในช่วงต้น
เจมส์ ฟิกก์ เสียชีวิตเมื่อวันที่ 8 ธันวาคม ค.ศ. 1734 ที่กรุงลอนดอน เมื่ออายุได้เพียง 39 ปี เท่านั้น และศพของเขาถูกฝังอย่างสมเกียรติที่วิหารเวสต์มินเตอร์เช่นเดียวกับศพของบรรดาบุคคลสำคัญทั้งหลายของอังกฤษ
หลายสิ่งที่เจมส์ ฟิกก์ ได้คิดค้นและฝึกสอนนั้น กลายมาเป็นแนวทางซึ่งพัฒนามาเป็นมวยสากลอย่างในปัจจุบัน จนได้รับการยกย่องให้เป็น "บิดาแห่งมวยสากลสมัยใหม่" (Father of Modern Boxing)
วันพ่อ

วันพ่อ เป็นวันสำคัญ ในการฉลองความเป็นพ่อและบุคคลที่นับถือในการเป็นพ่อ วันพ่อแห่งชาตินั้นทั่วโลกจะมีการจัดแตกต่างกันไป โดยในกว่า 50 ประเทศจะจัดวันอาทิตย์ที่สามของเดือนมิถุนายน ส่วนในประเทศไทยจัดตรงกับวันที่ 5 ธันวาคม ของทุกปี
จอห์น บี. ดอดด์ ชาวอเมริกันเป็นผู้ริเริ่มแนวคิดของวันพ่อแห่งชาติ โดยเริ่มต้นที่เมืองแฟร์มอนต์ รัฐเวสต์เวอร์จิเนีย โดยเริ่มครั้งแรกเมื่อ 5 กรกฎาคม พ.ศ. 2461 ในโบสถ์แห่งหนึ่งในแฟร์มอนต์
มาปูตู

มาปูตู  หรือ มาปูโต เป็นเมืองหลวงของประเทศโมซัมบิก และเมืองท่าบนชายฝั่งมหาสมุทรอินเดีย กรุงมาปูตูตั้งอยู่ใกล้ชายแดนด้านทิศใต้ของประเทศ ห่างจากพรมแดนประเทศเอสวาตินีและแอฟริกาใต้ไม่เกิน 120 กิโลเมตร มีประชากรตามสำรวจ 1,088,449 คน (พ.ศ. 2560) เขตมหานครมาปูตูซึ่งรวมเมืองมาตอลาเข้ามาด้วยมีประชากรรวม 2,717,437 คน สินค้าส่งออกหลักคือ ถ่านหิน ฝ้าย น้ำตาลทราย โลหะเคลือบโครเมียม ใยสับปะรด (sisal) เนื้อมะพร้าวตากแห้ง (copra) และไม้เนื้อแข็ง อุตสาหกรรมที่ผลิตในเมืองมีทั้งซีเมนต์ เครื่องปั้นดินเผา เฟอร์นิเจอร์ รองเท้า และยางพารา และมีโรงหลอมอะลูมิเนียมด้วย กรุงมาปูตูล้อมรอบด้วยจังหวัดมาปูตู แต่ปกครองแยกต่างหาก
ถนนฝั่ม หงู หลาว

ถนนฝั่ม หงู หลาว  เป็นถนนสายหนึ่งในนครโฮจิมินห์ ประเทศเวียดนาม ชื่อถนนตั้งตามวีรบุรุษของชาวเวียดนาม เป็นแหล่งโรงแรมและที่พักราคาประหยัดของนักท่องเที่ยวประเภทแบ็กแพ็กเกอร์ คล้ายถนนข้าวสารในประเทศไทย
สุชาติ เทียนทอง

สุชาติ เทียนทอง (9 ธันวาคม พ.ศ. 2481 - 23 มิถุนายน พ.ศ. 2528) เป็นนักร้องลูกทุ่งชายชื่อดังในอดีต มีผลงานเพลงเด่น เช่น เหล้าจ๋า รักกันบ่ได้ และเป็นนักแต่งเพลงเจ้าของนามปากกา "ป.เทียนสุวรรณ" เคยปั้นนักร้องดังอย่าง รักชาติ ศิริชัย ที่ประสบความสำเร็จในเพลง " ฉันทนาที่รัก " และ "รักข้ามคลอง"
ประวัติ.
สุชาติ เทียนทอง ชื่อจริง "ประเทือง เทียนสุวรรณ" เกิดที่ ต.สำเภาล่ม อ.พระนครศรีอยุธยา จังหวัดพระนครศรีอยุธยา เมื่อวันที่ 9 ธันวาคม พ.ศ. 2481 มีประสบการณ์ทำงานมาหลายอย่าง เช่น พายเรือขายของ ทำงานรับจ้าง ชกมวย เนื่องจากมีฐานะยากจน 
เมื่ออายุ 18 ปี ได้เข้าเป็นสมาชิกวงจุฬารัตน์ ของครูมงคล อมาตยกุล บันทึกเสียงครั้งแรก ด้วยผลงานเพลงจากฝีมือการแต่งเพลงของตัวเอง ในเพลง บ้านนาของเรา และมีเพลงที่ประสบความสำเร็จเช่น ครวญหาแม่, ปักษ์ใต้วิปโยค, ปลาบู่ทอง, วันสุดท้าย และ วิวาห์อาดูร 
หลังจากนั้นได้ลาออกจากวงจุฬารัตน์ และมาตั้งวงดนตรีของตนเอง ต่อมาเกิดปัญหาคออักเสบ ต้องผ่าตัดต่อมทอนซิล ทำให้เสียงของสุชาติที่เคยหวาน ก็กลับใหญ่ ไม่สามารถร้องเพลงแบบเดิมได้ สุชาติจึงเปลี่ยนแนวมาร้องเพลงแนวสนุก เช่นเพลง เหล้าจ๋า, เพราะคุณคนเดียว, รักกันบ่ได้ , แว่นวิเศษ ได้รับความนิยมอย่างมาก และยังได้นำเอาเพลงสากล มาแปลงเนื้อเป็นเพลงไทยลูกทุ่ง อย่างมารักกัน และดิงดอง กันบ่ ในปี 2527 สุชาติต้องยุบวงดนตรี และทุ่มเทกับการแต่งเพลง เพื่อเก็บเงินไว้ทำศพแม่ เพลงสุดท้ายที่สุชาติได้แต่งไว้มีชื่อว่า "พบกันที่เชิงตะกอน" รวมแล้ว สุชาติ เทียนทองมีผลงานเพลงที่ประพันธ์ไว้ 484 เพลง
สุชาติ เทียนทอง เสียชีวิตจากโรคประจำตัว เมื่อ 23 มิถุนายน พ.ศ. 2528 สิริรวมอายุ 46 ปี สวดศพที่วัดเชิงหวาย และฌาปนกิจวันที่ 2 ก.ค. 2528 โดยมีนายห้างประจวบ จำปาทอง ดูแลเรื่องการทำศพ เนื่องจากสุชาติ เสียชีวิตในช่วงที่อยู่ในฐานะยากจนมาก 
ผลงานเพลงดัง.
<templatestyles src="Div col/styles.css"/>
ฯลฯ
ผลงานแต่งเพลงให้นักร้องคนอื่น.
<templatestyles src="Div col/styles.css"/>
ปัญหาลิขสิทธิ์.
หลังการเสียชีวิต ทายาทของสุชาติ มีปัญหาเรื่องลิขสิทธิ์เพลงของสุชาติกับห้างเสียงสยาม แผ่นเสียงเทป ของนายปรีชา อัศวฤกษ์นันท์ ซึ่งศาลได้ตัดสินให้ต่างฝ่ายต่างสามารถให้เช่าลิขสิทธิ์ได้ แต่ส่วนใหญ่ คนในวงการจะเช่าลิขสิทธิ์กับอดีตภรรยา คือ นาง สุมน เทียนทองหรือแก้วกัลยา เพราะต้องการช่วยเหลือทายาทของนักแต่งเพลงผู้ล่วงลับ
คาซา ซี.212 อวิโอคาร์

คาซา ซี.212 อวิโอคาร์  ซี.212 สร้างขึ้นมาเพื่อภารกิจ 6 ประการคือลำเลียงพลร่มพร้อมอาวุธ 16 นาย ขนส่งทางทหาร เครื่องบินพยาบาล เครื่องบินภ่ายภาพทางอากาศ ฝึกลูกเรือ และ บรรทุกผู้โดยสาร เครื่องต้นแบบ คาซา ซี.212 บินครั้งแรกเมื่อวันที่ 26 มีนาคม ค.ศ. 1971 และประจำการในกองทัพอากาศสเปนในปี ค.ศ. 1974
รายละเอียด คาซา ซี.212.
มีรายละเอียดดังต่อไปนี้
รางวัลเทลลี

รางวัลเทลลี  เป็นรางวัลที่กำหนดมาตรฐานการผลิตสื่อต่างๆ ให้อยู่เหนือมาตรฐาน ซึ่งสื่อดังกล่าว ได้แก่ งานโฆษณา และรายการที่ผลิตเพื่อถ่ายทอดในประเทศสหรัฐอเมริกาและทั่วโลก ทางโทรทัศน์ หรือทางเคเบิล รวมทั้งงานวิดีโอ และภาพยนตร์สารคดี ทั้งด้านการศึกษาและการท่องเที่ยว
รางวัลเทลลี ก่อตั้งขึ้นในปี ค.ศ. 1978 (ครั้งนี้เป็นครั้งที่ 28) โดยมิสเตอร์เดวิด อี. คาร์เทอร์ (David E. Carter) โดยมีจุดประสงค์ที่จะสร้างมาตรฐานในการผลิตสื่อให้มีคุณค่าเหนือมาตรฐาน (High Standard of Merit) โดยเริ่มต้นจากสื่อโฆษณาก่อน และในภายหลังจึงได้มีรางวัลสำหรับวิดีโอ และรายการโทรทัศน์เพิ่มขึ้นมา เพื่อกระตุ้นกระแสของการสร้างสรรค์ในการทำสื่อ และเป็นการเพิ่มมาตรฐานของการผลิตสื่อให้ดียิ่งๆ ขึ้นไป
รางวัลเทลลีถือหนึ่งในรางวัลที่เป็นที่ต้องการมากที่สุดในวงการสื่อโฆษณา ในแต่ละปีมีชิ้นงานเข้าร่วมประกวดถึงกว่า 13,000 ชิ้น จากทุกทวีปทั่วโลก ตั้งแต่บริษัทเอเจนซี่ บริษัทผู้ผลิตต่าง ๆ ไปจนถึงบริษัทข้ามชาติยักษ์ใหญ่ (โดยเฉพาะองค์กรเล็กๆ มักจะเข้าร่วมเพื่อสร้างความมั่นใจว่า ผลงานขององค์กรนั้นมีมาตรฐานเป็นที่ยอมรับในระดับโลก)
รางวัลเทลลี จะตัดสินจากมาตรฐานและคุณภาพของชิ้นงานที่โดดเด่น โดยที่แต่ละชิ้นงานจะไม่ได้แข่งขันกันเอง แต่จะต้องแข่งกับมาตรฐานที่เป็นเลิศที่เดวิด อี. คาร์เทอร์ ได้ตั้งไว้ และจะมีการขยับมาตรฐานเพิ่มขึ้นทุกปี โดยมีทีมผู้ชำนาญในระดับแนวหน้าจากวงการสื่อและโฆษณาจากทั่วโลก ซึ่งเคยได้รับรางวัลไปแล้วในปีก่อนๆ เป็นผู้ตั้งมาตรฐานและตัดสิน
วิลอซิแรปเตอร์

วิลอซิแรปเตอร์ (Dromaeosauridae) วิลอซิแรปเตอร์นั้นมี 2 ชนิดคือมองโกเลียนซิสกับ
แอนโทพิทุส โดยการออกล่าเหยื่อเป็นกลุ่มเหมือนหมาป่า อาวุธคือเล็บเท้าแหลมคมเหมือนใบมีดและฟันที่คมกริบ เป็นไดโนเสาร์ที่มีชีวิตอยู่บนโลกช่วงประมาณ 83-70 ล้านปีก่อนในยุคครีเทเชียสตอนปลาย มีหลักฐานพบเป็นฟอสซิลในบริเวณเอเชียกลางสำหรับมองโกเลียนซิสและพบที่อเมริกาสำหรับ
แอนโทพิทุส (เคยมีการค้นพบฟอสซิล
วิลอซิแรปเตอร์ มองโกเลียนซิสว่าต่อสู้กับ
โปรโตเซอราทอปส์ด้วย) มันยังถูกเข้าใจว่าคือ ไดโนนีคัส ของเอเชีย จึงแยกประเภทใหม่เพราะมันมีรูปร่างคล้ายกันกับไดโนนีคัส
วิลอซิแรปเตอร์มีไดโนเสาร์ที่มีลักษณะใกล้เคียงกัน คือ ยูทาห์แรปเตอร์, ไดโนนีคัส และโดรมีโอซอรัส
วิลอซิแรปเตอร์เป็นที่รู้จักอย่างกว้างขวางในภาพยนตร์ไซไฟฮอลลีวูดเรื่อง "Jurassic Park" ในปี ค.ศ. 1993 "The Lost World Jurassic Park" ในปี ค.ศ. 1997 Jurassic Park 3 ในปี ค.ศ. 2001 Jurassic World ในปี ค.ศ. 2015 และ Jurassic World: Fallen kingdom ใน ปี ค.ศ. 2018 ในเรื่อง 
วิลอซิแรปเตอร์ปรากฏกายเสมือนตัวละครเอกตัวหนึ่งในเรื่องโดยเฉพาะในเรื่อง 
Jurassic World ทั้งสองภาค
โดยในเรื่อง วิลอซิแรปเตอร์ ถูกเรียกสั้น ๆ ว่า "แรปเตอร์" (หมายถึง นกล่าเหยื่อ) ซึ่งในภาพยนตร์มิได้ใช้ วิลอซิแรปเตอร์ มองโกเลียนซิสที่มีขนาดเท่าไก่ซึ่งบางคนคิดว่าใช้แบบจากไดโนไนคัสปรับขนาดแต่จริง ๆ แล้วในภาพยนตร์ถูกต้องแล้วเนื่องจากใช้เป็น วิลอซิแรปเตอร์ แอนโทพิทุสที่พบในอเมริกา
วิลอซิแรปเตอร์ ถูกพบเป็นซากดึกดำบรรพ์ในแถบทะเลทรายโกบีในมองโกเลียและ
ยังถูกพบในอเมริกาบางส่วนอีก
ธงชัย เล็กกัมพล

ธงชัย เล็กกัมพล เป็นนักแต่งเพลงลูกทุ่ง มีผลงานยอดนิยมมากมายหลายสิบเพลง เช่น "ทหารบกพ่ายรัก", "ไร่อ้อยคอยรัก", "สัญญาเมื่อสายัณห์", "สัญญา 5 ปี", "ลารักจากสวนแตง", "เสียงครวญจากสวนแตง" ฯลฯ
ประวัติ.
ธงชัย เล็กกัมพล หรือที่คนในวงการเรียกกันว่าหมอธงชัย มีชื่อจริงว่า ธงชัย เล็กกัมพร เป็นชาว จ. สุพรรณบุรี ได้รับปริญญาวิทยาศาสตร์ มหาบัณฑิต ด้านสุขศึกษาและพฤติกรรมศาสตร์ จากศิริราช เส้นทางในวงการลูกทุ่งไทยของหมอธงชัยค่อนข้างแตกต่างจากนักแต่งเพลงลูกทุ่งคนอื่นอยู่มาก เพราะหมอธงชัยมาจากครอบครัวที่มีฐานะค่อนข้างดี โดยครอบครัวของหมอธงชัยเป็นคนจีนในตลาดสวนแตง จ.สุพรรณบุรี จึงได้รับการศึกษาที่ดี และสามารถเข้าเรียนระดับปริญญาตรี ที่คณะแพทยศาสตร์ศิริราชพยาบาล ได้ และระหว่างเรียน ก็ได้หารายได้พิเศษ ด้วยการแต่งเพลงให้กับนักร้องลูกทุ่ง โดยเฉพาะนักร้องวงพรนารายณ์ และมีเพลงสร้างชื่อเสียงให้เขามากมาย อย่าง สัญญาเมื่อสายัณห์, สัญญา 5 ปี, ลารักจากสวนแตง, เสียงครวญจากสวนแตง ฯลฯ
เมื่อจบปริญญาตรีแพทย์จากศิริราช สาขาสาธารณสุขศาสตร์ เอกสุขศึกษา ในปี 2518 หมอธงชัยเลือกที่จะไปทำงานเป็นนักวิชาการสาธารณสุข มากกว่าจะเป็นหมอโรงพยาบาล และราวปี 2520 ในยุคที่วงพรนารายณ์เริ่มราโรย หมอธงชัยจึงคิดปั้นนักร้องเอง โดยเลือก แหวนเพชร วงทอง จากวงเพลิน พรมแดน ที่ดังจากเพลง รักข้ามโขง และ ไร่อ้อยคอยรัก อันเป็นฝีมือการแต่งของหมอเองมาปั้น ซึ่งก็ประสบความสำเร็จในระดับหนึ่ง ก่อนที่นักร้องจะมีปัญหา จึงต้องแยกย้ายกันไป
หมอธงชัยแนะนำเคล็ดลับในการแต่งเพลงว่า "นักแต่งเพลงจริง ๆ เรื่องโน้ตไม่จำเป็น เพราะต้องปล่อยสมองให้เป็นอิสระ นักดนตรีเก่ง ๆ ไม่จำเป็นต้องแต่งเพลงเป็น และนักแต่งเพลงเก่ง ๆ ก็ไม่จำเป็นต้องเป็นดนตรี แต่มันแมทช์กันโดยสมอง.." และ " คนแต่งเพลงดี ๆ แล้วไม่ดัง อย่าไปน้อยใจ มันไม่ใช่โชคชะตา มันเป็นวิทยาศาสตร์ ตัวแปรอยู่ที่การประชาสัมพันธ์ คุณภาพของเพลง และการจัดการ เช่นการโชว์ คอนเสิร์ตต่าง ๆ "
ปัจจุบัน หมอธงชัย เล็กกัมพลมีตำแหน่งเป็นนักวิชาการสาธารณสุขระดับ 9 ของกระทรวงสาธารณสุข
จงพันธ์ จงลักษมณี

ดร.จงพันธ์ จงลักษมณี เป็นนักบรรพชีวินวิทยาของกรมทรัพยากรธรณี เป็นผู้ค้นพบไดโนเสาร์ ไทยซอรัส จงลักษมณี ("Thaisaurus chonglakmanii") ที่เขาทอง จังหวัดพัทลุง
กระทรวงพาณิชย์ (ประเทศไทย)

กระทรวงพาณิชย์  เป็นหน่วยงานราชการส่วนกลางประเภทกระทรวงของไทย ที่หน้าที่เกี่ยวกับการค้า ธุรกิจบริการ ทรัพย์สินทางปัญญา และราชการอื่นๆ ตามที่มีกฎหมายกำหนดให้เป็นอำนาจหน้าที่ของกระทรวงพาณิชย์ หรือส่วนราชการที่สังกัดกระทรวงพาณิชย์
ประวัติ.
กระทรวงพาณิชย์เดิมเรียก "กระทรวงเศรษฐการ" ตั้งขึ้นเมื่อ พ.ศ. 2463 ในสมัยพระบาทสมเด็จพระมงกุฎเกล้าเจ้าอยู่หัว 
เมื่อแรกตั้งกระทรวงพาณิชย์นั้น ยังไม่มีที่ทำการกระทรวง เสนาบดีจึงมักจะใช้บ้านของตนเป็นสถานที่ทำงาน ต่อมาในสมัยรัชกาลที่ 6 โปรดเกล้าฯ ให้ กรมพระจันทบุรีนฤนาถ ดำรงตำแหน่งเป็นเสนาบดีกระทรวงพาณิชย์พระองค์แรก จึงได้มีการสร้างอาคารที่ทำการอย่างถาวร บริเวณวัง 3 แห่ง คือ วังกรมหลวงอดิศรอุดมเดช วังกรมหลวงบดินทร์ไพศาลโสภณ และวังกรมหมื่นทิวากรวงษ์ประวัติ และใช้ทำการมาเป็นเวลากว่า 70 ปี
ต่อมาเมื่อสภาพบ้านเมืองเจริญขึ้น รัฐบาลเริ่มมีนโยบายขยับขยายหน่วยงานราชการออกไปยังชานเมืองมากขึ้น เพื่อลดปัญหาความแออัดของตัวเมืองภายในพื้นที่ของเกาะรัตนโกสินทร์ คณะรัฐมนตรีจึงมีมติเมื่อวันที่ 29 สิงหาคม พ.ศ. 2532 อนุมัติให้กระทรวงพาณิชย์ใช้ที่ดินราชพัสดุจำนวนเนื้อที่ 48 ไร่เศษ บริเวณตำบลบางกระสอ อำเภอเมืองนนทบุรี จังหวัดนนทบุรี สำหรับก่อสร้างอาคารที่ทำการกระทรวงพาณิชย์แห่งใหม่ ซึ่งเป็นที่ตั้งของกระทรวงจนถึงปัจจุบัน
หน่วยงานในสังกัด.
ส่วนราชการ.
กระทรวงพาณิชย์มีหน่วยงานระดับกรมในสังกัด 9 หน่วยงาน ได้แก่
วิลเลียม จิลเล็ตต์

วิลเลียม ฮูเกอร์ จิลเล็ตต์ (24 กรกฎาคม พ.ศ. 2396 - 29 เมษายน พ.ศ. 2480) เป็นผู้เขียนบทชาวอเมริกัน และเป็นที่รู้จักจากการแสดงในบทเชอร์ล็อก โฮมส์ จากบทประพันธ์ของเซอร์อาร์เธอร์ โคนัน ดอยล์
เขาออกจากมหาวิทยาลัยในปี 1875 เข้าทำงานกับบริษัทคลังสินค้าแห่งหนึ่งในเมืองนิวออร์ลีนส์ และปรากฏตัวครั้งแรกที่โรงละครโกลบในเมืองบอสตัน ท่ามกลางความสำเร็จในการเล่นบทตลก
จินเม่าทาวเวอร์

จินเม่าทาวเวอร์ (บางครั้งสะกดผิดในภาษาไทยเป็น จินเหมาทาวเวอร์) เป็นตึกระฟ้าแลนด์มาร์กที่สูง 420.5 เมตร 88 ชั้น (93 ถ้ารวมชั้นยอด) ที่ลู่เจียจุ่ย เขตผู่ตง เซี่ยงไฮ้ ประเทศจีน ซึ่งมีศูนย์การค้า, สำนักงานและโรงแรมแกรนด์ไฮแอตเซี่ยงไฮ้ที่เริ่มตั้งแต่ชั้น 53 ทำให้เป็นตึกที่สูงที่สุดในโลกในตอนนั้น และเป็นอาคารที่สูงที่สุดในประเทศจีนตั้งแต่ ค.ศ. 1999 จนกระทั่งศูนย์การเงินโลกเซี่ยงไฮ้ที่อยู่ใกล้ ๆ แซงความสูงได้ใน ค.ศ. 2007 ส่วนเซี่ยงไฮ้ทาวเวอร์ที่มี 121 ชั้นถัดจากสองอาคารนี้ ก็แซงความสูงของอาคารทั้งสองใน ค.ศ. 2015
ทูอินเตอร์เนชัลนัลไฟแนนซ์เซ็นเตอร์

ทู อินเตอร์เนชัลนัล ไฟแนนซ์ เซ็นเตอร์  เป็นอาคารที่ได้รับการออกแบบอย่างพิถีพิถัน หรูหราในแบบโมเดิร์น ประกอบไปด้วยสองอาคาร คือ อาคารที่ 1 มีทั้งสิ้น 55 ชั้น เป็นที่ตั้งของโรงแรมโฟร์ซีซั่นฮ่องกง ในส่วนอาคารที่ 2 อาคารสำนักงาน เป็นตึกระฟ้าที่สูงที่สุดบนเกาะฮ่องกง, อันดับที่ 2 ในดินแดนทั้งหมดของฮ่องกง รองจากตึกอินเตอร์เนชันแนลคอมเมิร์ซเซ็นเตอร์ที่ตั้งอยู่บนเกาลูนตะวันตก และเป็นอันดับที่ 36 ของโลก มีความสูง 415.8 เมตร หรือ 1,362 ฟุต และมีทั้งหมด 88 ชั้น ใช้เป็นสำนักงาน ร้านค้า ลานจอดรถ
ท่าอากาศยานแมนเชสเตอร์

ท่าอากาศยานแมนเชสเตอร์ (Manchester Airport) เป็นท่าอากาศยานหลักของ แมนเชสเตอร์ อังกฤษ เปิดให้บริการเมื่อเดือนมิถุนายน พ.ศ. 2481 โดยใช้ชื่อว่าท่าอากาศยานริงเวย์ (Ringway Airport) และในช่วงสางครามโลกครั้งที่ 2 ว่า ฐานทัพอากาศริงเวย์ (RAF Ringway) และตั้งแต่ปีพ.ศ. 2518 ถึง 2529 ใช้ชื่อว่า ท่าอากาศยานนานาชาติแมนเชสเตอร์ (Manchester International Airport) ท่าอากาศยานแห่งนี้ตั้งอยู่ระหว่างเมืองเชสไชร์และแมนเชสเตอร์ ในเขตมณฑลแมนเชสเตอร์
ท่าอากาศยานแห่งนี้ประกอบด้วยทางวิ่ง 2 เส้น อาคารผู้โดยสาร 3 หลัง และมีสถานีรถไฟ บริหารงานโดย Manchester Airport Group
สายการบินและจุดหมายปลายทาง.
อาคารรับส่งผู้โดยสารที่ 2.
ส่วนใหญ่ให้บริการสายการบินสมาชิกในพันธมิตรการบินสกายทีม สายการบินระยะไกล และเช่าเหมาลำที่บินไปยังปลายทางระหว่างประเทศเท่านั้น เปิดให้บริการในปี พ.ศ. 2536 เพื่อรองรับเที่ยวบินยุโรป และเที่ยวบินข้ามทวีปตามกำหนดการจำนวนมาก ได้แก่ สายการบินในยุโรปบางแห่ง เช่น Air France, Air Malta และ KLM และสายการบินเช่าเหมาลำเช่น Thomson Airways
อาคารรับส่งผู้โดยสารที่ 2 มีประตูทางออกขึ้นเครื่อง 16 แห่ง โดย 15 แห่งเป็นสะพานขึ้นเครื่อง การออกแบบอาคารเดิมที่เตรียมไว้เพื่อการสร้างส่วนต่อขยายทั้งแบบหลุมจอดประชิดอาคารและหลุมจอดระยะไกล ปัจจุบันความจุของอาคารผู้โดยสาร 2 อยู่ที่ประมาณ 8 ล้านคนต่อปี และวางแผนขยายเพื่อรองรับผู้โดยสาร 25 ล้านคนต่อปีในอนาคต ในปี พ.ศ. 2550 เริ่มโครงการพัฒนาอาคารผู้โดยสาร 2 ใหม่ โดยปรับปรุงการรักษาความปลอดภัย ปรับปรุงบริการค้าปลีกและการบริการ มูลค่า 11 ล้านปอนด์
อาคารรับส่งผู้โดยสารที่ 3.
เปิดให้บริการโดย ไดอานา เจ้าหญิงแห่งเวลส์ในเดือนพฤษภาคม 1989 และในเดือนมิถุนายน 1998 บริติชแอร์เวย์ได้เปิดอาคารผู้โดยสารแห่งใหม่มูลค่า 75 ล้านปอนด์ ซึ่งเป็นส่วนต่อขยายที่สำคัญไปยังอาคารผู้โดยสาร 3 และเป็นสายการบินผู้ใช้บริการหลักของอาคารผู้โดยสารนี้พร้อมกับสายการบินพันธมิตร อย่างไรก็ตามบริติชแอร์เวย์ได้ลดการดำเนินงานสนามบินแมนเชสเตอร์อย่างมากจากการขายบริษัทในเครือ BA Connect ให้กับ Flybe 
อาคารรับส่งผู้โดยสารที่ 3 มีกำหนดการขยายระหว่างปี พ.ศ. 2551 ถึง 2553 โดยมีเป้าหมายเพื่อเพิ่มพื้นที่และความสะดวกในการเช็คอิน และการปรับปรุงความปลอดภัยจะแล้วเสร็จภายในฤดูใบไม้ผลิ พ.ศ. 2552 โดยโครงการจะแล้วเสร็จในฤดูหนาวปี พ.ศ. 2552/53
แชมป์เฉพาะกาล

แชมป์เฉพาะกาล  หมายถึงตำแหน่งแชมป์ที่ให้ผู้ที่เหมาะสมครองตำแหน่งไปก่อน เนื่องจากแชมป์โลกตัวจริงไม่อาจจะชกได้จะเนื่องด้วยสาเหตุอันใดก็แล้วแต่ แต่เมื่อทั้งคู่พร้อม แชมป์เฉพาะกาลกับแชมป์โลกตัวจริงต้องชกกันเพื่อหาแชมป์โลกตัวจริง แต่ระหว่างที่เป็นแชมป์เฉพาะกาลสามารถชกป้องกันตำแหน่งกับผู้ท้าชิงได้ และมีสถานภาพเช่นเดียวกับแชมป์โลกตัวจริงทุกประการ
แชมป์เฉพาะกาลของสถาบันหลัก.
สภามวยโลก (WBC).
เป็นสถาบันแรกของโลกที่ริเริ่มให้มีแชมป์เฉพาะกาล โดยเริ่มให้มีในปี พ.ศ. 2526 โดยนักมวยคนแรกที่เป็นแชมป์เฉพาะกาลคือ อัลเบอร์โต ดาวิลา นักมวยชาวอเมริกัน ในรุ่นแบนตัมเวท จากการชนะน็อกยกที่ 12 กิโก เบนฆิเนส นักมวยชาวเม็กซิกัน ในวันที่ 1 กันยายน พ.ศ. 2526 ณ โอลิมปิกออดิทอเรียม ลอสแอนเจลิส รัฐแคลิฟอร์เนีย สหรัฐอเมริกา เนื่องจากแชมป์โลกตัวจริงขณะนั้น คือ ลูเป ปินตอร์ ได้สละตำแหน่ง ต่อมาอัลเบอร์โตได้โอกาสชิงแชมป์โลกจริงที่ว่างกับ เอนริเก ซานเชซ นักมวยชาวโดมินิกัน ผลการชกดาวิลาชนะทีเคโอได้แชมป์โลกมาครอง ใน WBC แชมป์โลกเฉพาะกาล จะถูกเรียกว่า แชมป์เฉพาะกาลสภามวยโลก (WBC Interim champion)
สำหรับนักมวยไทยคนแรกที่เป็นแชมป์เฉพาะกาลสภามวยโลกและเป็นแชมป์เฉพาะกาลคนแรกของประเทศไทย คือ ศิริมงคล สิงห์มนัสศักดิ์ ในรุ่นแบนตัมเวท โดยได้มาในวันที่ 9 สิงหาคม พ.ศ. 2539 ที่ สนามกีฬากลางจังหวัดพิษณุโลก เมื่อเป็นฝ่ายชนะทีเคโอ โฆเซ ลุยส์ บูเอโน นักมวยชาวเม็กซิกันไปได้ในยกที่ 5
องค์กรมวยโลก (WBO).
เริ่มให้มีตำแหน่งแชมป์เฉพาะกาลในปี พ.ศ. 2537 นักมวยคนแรกที่ครองแชมป์นี้องค์กรมวยโลก คือ แมนนิง แกโลเวย์ นักมวยชาวสหรัฐรุ่นเวลเตอร์เวท โดยได้จากการชนะทีเคโอ แอนโทนี โจนส์ นักมวยชาวสหรัฐ เช่นเดียวกันกับแกโลเวย์ ในยกที่ 6 เมื่อวันที่ 13 สิงหาคม พ.ศ. 2537 ที่ โกลิเซโอ รูเบน โรดริเกซ บายามอน ปวยร์โตรีโก
สหพันธ์มวยนานาชาติ (IBF).
เริ่มให้มีตำแหน่งแชมป์เฉพาะกาลในปี พ.ศ. 2538 นักมวยคนแรกที่ครองแชมป์นี้ของสหพันธ์มวยนานาชาติ คือ รอบบี เรแกน นักมวยชาวอังกฤษรุ่นฟลายเวท โดยได้จากการชนะน็อก เฟริด เบน เจดดู นักมวยชาวตูนิเซีย ในยกที่ 2 เมื่อวันที่ 16 ธันวาคม พ.ศ. 2538 ที่ ประเทศเวลส์ สหราชอาณาจักร
สมาคมมวยโลก (WBA).
เริ่มให้มีตำแหน่งแชมป์เฉพาะกาลในปี พ.ศ. 2541 นักมวยคนแรกที่ครองแชมป์นี้ของสมาคมมวยโลก คือ การ์โลส บาร์เรโต นักมวยชาวเวเนซุเอลา รุ่นซูเปอร์แบนตัมเวท โดยได้จากการชนะคะแนนเอกฉันท์ เอกตอร์ อาเซโร ซานเชซ นักมวยชาวโดมินิกัน ในวันที่ 3 ตุลาคม พ.ศ. 2541 ที่กรุงการากัส ประเทศเวเนซุเอลา ในปีต่อมาบาร์เรโตได้ชิงแชมป์โลกจริงกับ เนสตอร์ กาซา เจ้าของแชมป์โลกจริงชาวเม็กซิโก ที่สหรัฐอเมริกา ผลการชกบาร์เรโตแพ้ทีเคโอยก 8
ส่วนนักมวยไทยรายแรกที่ครองแชมป์นี้ของสมาคมมวยโลก คือ สงคราม ป.เปาอินทร์ โดยได้มาจากการชนะคะแนนโดยเทคนิค รอนนี่ มากราโม นักมวยชาวฟิลิปปินส์ ในวันที่ 30 มกราคม พ.ศ. 2542 ที่ ศาลาว่าการเมืองพัทยา อำเภอบางละมุง จังหวัดชลบุรี
ต่อมาสถานะของแชมป์เฉพาะกาลเปลี่ยนไป โดยทาง WBA ได้ริเริ่มตำแหน่งแชมป์เฉพาะกาลอันดับสูงสุดที่สูงกว่าแชมป์เฉพาะกาล คือ "'WBA GOLD"' ในกรณีที่ตำแหน่งแชมป์เฉพาะกาลว่างผู้ที่ได้แชมป์ WBA GOLD จะมีศักดิ์เป็นแชมป์เฉพาะกาลจากแชมป์โลกตัวจริงทั้งปกติและซูเปอร์แชมป์ แชมป์ WBA GOLD สามารถชิงแชมป์กับแชมป์โลกตัวจริงหรือรองแชมป์โลกในอันดับสูงสุดของรุ่นนั้น (เมื่อแชมป์โลกตัวจริงทั้งปกติหรือซูเปอร์แชมป์ตำแหน่งได้ว่างลง) ส่วนแชมป์เฉพาะกาลจะเป็นรองแชมป์โลกอันดับ 1 จะได้ชิงแชมป์โลกกับแชมป์โลกตัวจริงต่อไป ในกรณีที่แชมป์ WBA GOLD ว่าง 
ในปัจจุบันสมาคมมวยโลกได้มีการยกเลิกตำแหน่งแชมป์เฉพาะกาล และลดสถานะแชมป์ WBA GOLD เป็นแชมป์ระดับภูมิภาคตั้งแต่วันที่ 26 สิงหาคม พ.ศ. 2564